ทำจริง
โดย...ทีมข่าวการเงินโพสต์ทูเดย์
12 ต.ค. 2559

โดย...ทีมข่าวการเงินโพสต์ทูเดย์
สมชัย สัจจพงษ์ ปลัดกระทรวงการคลัง เปิดตัวโครงการ “กระทรวงการคลังคุณธรรม” เพื่อป้องกันและปราบปรามการทุจริตในหน่วยงานของกระทรวงการคลัง
โครงการนี้เปิดมาได้ 2 เดือนแล้ว หลายฝ่ายปรามาสว่า เป็นแค่เสือกระดาษ เหมือนโครงการในอดีตที่ผ่านมา
แต่งานนี้ ปลัดคลัง บอกว่าเอาจริง และคลังถือเป็นกระทรวงนำร่องของประเทศ ขณะที่ อภิศักดิ์ ตันติวรวงศ์ รมว.คลัง ให้ความสำคัญมาก เพราะรู้ว่า ถ้าไม่ล้างทุจริตที่เป็นมะเร็งร้ายของประเทศ เศรษฐกิจไทยจะเดินหน้าได้ลำบาก
ปลัดสมชัย จึงเดินหน้าโครงการนี้เต็มสูบ ฝากประชาสัมพันธ์เป็นการด่วน ใครที่ได้รับความเดือดร้อนจากการทำงานโดยมิชอบ หรือพบเห็นการทุจริตในการทำงานของหน่วยงานสังกัดกระทรวงการคลัง ให้แจ้งเบาะแสถึงผู้บริหารกระทรวงการคลังโดยตรงได้ที่สายด่วน โทร. 1689 และ  email : [email protected]
ปลัดคลัง ยืนยันว่า ทุกเบาะแสจะได้รับการตรวจสอบ ให้รีบส่งเรื่องเข้ามา ถ้าพบว่าผิดจริง รับรองฟันไม่เลี้ยง